پيلانتيات (كورة)

پيلانتيات (رسميا تيرات من النقطة د پيلانتي، بلعربية: ضربات جزاء ترجيحية، بالنݣليزية: Penalty shoot-out) هي طريقة ديال تهراس التعادول والتحديد ديال شكون ربح ماتش فالرياضة ديال كورة، واللي ماخصّوش يسالي بالتعادول فاش يساليو لميطات لعاديين وحتى لميطات الزايدين (الا تستاعملو). فركلات الترجيح، لكوايرية كايشدو النوبة على التير على لݣول اللي عاس عليه لحارس ديال لفرقة لوخرة بوحدو. كولّا فرقة عندها لحق فخمسة ديال الركلات اللي خاص يلعبوهوم كوايرية مختالفين، واللي قدر يماركي عدد كبير فيهوم كايربح لماتش. ركلات الترجيح كايساليو فاش لفرقة كايكون عندها عدد ديال لبيوتة ماتقدرش توصل ليه لفرقة لوخرة. الا كانو الركلات الناجحين ديال لفراقي مݣادّين، كايدوزو لدورة لوخرة ديال الركلات. الركلات اللي كانو ناجحين ماكايتحسبوش معا لبيوتة ديال لكوايرية اولّا لفرقة، وكايكونو بوحدهوم فالنتيجة ديال لماتش. واخا الطريقة ديال ركلات الترجيح كاتشبه لپيلانتي، كاينين شي فروقات بيناتهوم. واحد لفرق اللي باين بزاف هو باللي لا لكوايري اللي تيرا ولا اي لعّاب اخور من غير لحارس اللي يقدر يلعب بلكورة مرّة خرة من مورا ماتّيرات. التيرات د الترجيح هي وحدة من تلاتة ديال الطرق اللي كاتخدّم باش يتهرس التعادول ديال شي ماتش واللي قابلة بيهوم لقواعد د اللعبة؛ لوخرين هوما لميطات الزايدين و، فلحالة ديال ميطشان لالي والروتور، قانون لبيوتة د الضيف. كايتخدمو التيرات د الترجيح فاش واحد اولا كتر من الطرق لوخرين كايفشلو باش يجيبو فرقة رابحة فلماتش. لمسؤولين اللي نضّمو لماتش اولّا التورنوة كايحددو الطريقة ديال تهراس التعادول من قبل. فلبوطولات ولمنافسات لمحتارفة لكبار، وفاش كايكون تعادول، كايتزادو جوج ميطات ديال ربع ساعة لكولّا وحدة، والا بقا التعادول كايدوزو نيشان لتيرات الترجيح. واخا بداو هاد التيرات كايخدّمو من السبعينات، مازال بزاف ديال الناس اللي كايتفرجو وكايتبّعو كورة كايناقدوهوم حيتاش كايݣولو باللي كايعتامدو على الزهر كتر من تاحرايفيت، ولعتيماد ديالهوم على زاوجات فردية مابين لكوايرية، الشي اللي ماكايخليش كورة تكون رياضة جماعية. كاينين ناس خرين اللي كايݣولو لعكس، كايبان ليهوم باللي داك الزيّار وباللي مامعروفش شنو غايطرا كايخلّيو تيرات الترجيح وحدة من لكمالات اللي كايزيدو لحماس فماطش ديال كورة. فلعموم. فتيرات الترجيح، لكوايرية لخرين (من غير لحارس ومول التير) خاصهوم يبقاو ف الدويرة لوسطانية. لحارس ديال لفرقة مولات التير كايوقف فين كايتلاقا خط لݣول معا لخط اللي كايحدد لمينطاقة د پيلانتيات (16. 5 ميترو) حدا واحد من لحكام لمعاونين. لبيوتة اللي كايتسجلو فالتيرات ماكايتحسبوش فلكناش ديال لبيوتة د لكوايرية. التعادول هي نتيجة كتيرة ف كورة. تيرات الترجيح كايتستاعملو غير فميطشان اللي خاص ضروري تكون فيهوم فرقة رابحة فاللخر ديال لماطش، كايكون هادشي غاليبا فالتورنوات دالسيستيم د خروج لخاسر، على لعكس ديال تورنوات روبين (السيستيم د لبوطولة)؛ تورنوة بسيستيم خروج لخاسر كاتخلي غير واحد لفرقة من داك لماطش تدوز للدور لمتابع فيها اولّا تربحها. فلغالب كايتزادو جوج ميطات ديال ربع ساعة لكولّا وحدة، عاد باش كايدوزو لتيرات الترجيح، ولاكين هادشي ماشي ضروري. فشي منافسات كايتخدّمو تيرات الترجيح باش يفرقو التعادول فݣروپ مبني على تورنوة روبين. هادشي كايطرا نادرا، وكايتدارو التيرات فلماطش اللخر ديال جوج فراقي عندهوم نفس لاحصائيات فلݣروپ. بزاف ديال لبوطولات لمحلية جربات تيرات الترجيح فلميطشان لمتعادلين. فلبوطولا ديال الجاپون كانو دارو تيرات ديال الترجيح من مورا التعادول، واللي ربح كاتّعطاه نقطة خرة زايدة. لفرقة اللي كاتخسر تيرات الترجيح كاتّقصى من لمنافسة، اما اللي ربحات كتدوز للدور لماجي اولّا كاتدّيها، ولاكين لماطش كايتحسب سالا بتعادول. متلا، واخا تقصات هولاندا من كاس لعالم 2014 فالدومي فينال، تحسبو باللي ماخسروش لماطش اللي تقصاو فيه. الطريقة. اللي جاي هو ملخّاص ديال لقواعد اللي تدكرو فلقانون 10 ديال لقواعد د اللعبة.